AROMATEIÀ

Desenvolupament de l’estudi

Aquest any, el Maridatge dels Sentits ha obert la porta a un nou projecte que s’anomena Aromateià.

És una iniciativa pionera i estimulant, que reclama la participació de tota la població –infants, joves, adults i gent gran- i que pot convertir Teià en el primer poble olfactiu del món.

Aromateià es va presentar el passat 24 de maig en el marc del Maridatge dels Sentits, amb la idea que es vagi consolidant al llarg d’un any sencer.

L’acte va reunir una vintena de veïns i veïnes a l’Espai Can Llaurador per escoltar les explicacions de l’alcalde, Andreu Bosch, i el director del projecte, l’otorinolaringòleg Josep de Haro.

Mapa de les olors

L’objectiu de l’experiment és convertir Teià en el primer poble de l’olfacte: “un poble que fa olor i té consciència i, que de manera transversal treballa aquest sentit, amb la complicitat de tota la població”. Per això, i amb l’ajuda de les enquestes, tallers i activitats, s’haurà de crear tres mapes:

 Un del predomini sensorial del municipi

 Un del sentit olfactiu

 Un altre que estableixi les olors més característiques de l’entorn quotidià (naturalesa, espais públics, botigues...) i les aromes predilectes dels seus habitants.

Més capacitats

Com a especialista en sensorialitat, Josep de Haro va afirmar que “el món de les olors és infinit” i va assegurar que la gent que hi participi “s’enriquirà a nivell neuronal i tindrà més capacitats, com qui estudia música”, ja que “quan potenciem un sentit ens adonem que els altres també són necessaris”.

A més a més, va dir mig en broma, que “podem entrar en el Llibre Guinness”, ja que la iniciativa “té un valor antropològic terrible que pot acabar contagiant a altres pobles perquè facin el mateix”. Teià, per tant, marcaria el camí a seguir.

Tests i enquestes

El projecte Aromateià es desplegarà durant tot l’any. Durant aquest temps es realitzaran tests, enquestes i proves a diferents llocs del poble, que es complementaran amb un dossier que s’haurà de treballar a casa amb l’objectiu d’afinar l’olfacte i de recopilar més informació. “És un treball d’interacció sensorial, pel que els tests i enquestes ens permetran establir quin és el punt de partida de consciència olfactiva a la nostra vida quotidiana, a nivell individual i col·lectiu, i com aquests indicadors aniran evolucionant a mesura que avancem etapes”, va explicar Josep de Haro.

Les persones participants hauran d’emplenar un formulari de consentiment, però totes les dades seran anònimes i tractades estadísticament. “Quanta més gent hi col·labori, més franges d’edat abastarem i més dispersió tindrem per barris i urbanitzacions”.

Finalment, “serà un gran puzle que donarà un resultat multidimensional i també pistes sobre l’estat anímic general de la població”.

Cicle de conferències

Per dinamitzar el projecte, ampliar coneixements i aguditzar l’olfacte, el programa Aromateià ha previst un cicle de conferències mensuals amb personalitat rellevants en aquest àmbit d’estudi.

Horaris a l'institut

|  |  |  |  |  |
| --- | --- | --- | --- | --- |
| **AROMATEIÀ     Proposta d’activitats            Setmana de la ciència               Curs 2022-23** | | | | |
| **Data** | **Horari** | **Grup** | **Lloc** | **Activitat** |
| A concretar amb l'Ajuntament | 9h-11h | 1r i 2n | La Unió | Visionat de la pel·lícula: *La Fine Fleur* (VOS) |
| 11.30h-13.30h | 3r i 4t |
| 14/11 | 9.45h – 10.15h | 1A | A1 | Xerrada científica divulgativa sobre el sentit de l’olfacte, a càrrec del Dr. Josep Haro i Irene Gispert |
| 10.15h – 1045h | 1B | A2 |
| 10.45h - 11.15h | 1C | A3 |
| PATI | | | |
| 11.45h – 12.15h | 2A | A13 | Xerrada científica divulgativa sobre el sentit de l’olfacte, a càrrec del Dr. Josep Haro i Irene Gispert |
| 12.15h – 12.45h | 2B | A14 |
| 12.45h – 13.15h | 2C | A4 |
| 15/11 | 9.45h – 10.15h | 3A | A11 |
| 10.15h – 1045h | 3B | A12 |
| 10.45h - 11.15h | 3C | Informàtica |
| PATI | | | |
| 11.45h – 12.15h | 4A | 2 xerrades  Biblioteca  Música | -Xerrada científica divulgativa sobre el sentit de l’olfacte, a càrrec del Dr. Josep Haro i Irene Gispert  -Xerrada científica divulgativa sobre el disseny del mètode científic, a càrrec del Dr. Josep Anton Gonzalez. |
| 12.15h – 12.45h | 4B |
| 16/11 | 8.15h a 9.15h | 1A | Laboratori | En grups de 6 alumnes baixen al laboratori mentre la resta del grup realitza el test a l’aula. |
| 9.15h a 10.15h | 1B |
| 10.15h a 11.15h | 1C |
| PATI | | | |
| 11.45h a 12.30h | 4A | Laboratori | En grups de 6 alumnes baixen al laboratori mentre la resta del grup realitza el test a l’aula. |
| 12.30h a 13.30h | 4B |
| 17/11 | 8.15h a 9.15h | 2A |
| 9.15h a 10.15h | 2B |
| 10.15h a 11.15h | 2C |
| PATI | | | |
| 11.45h a 12.40h | 3A | Laboratori | En grups de 6 alumnes baixen al laboratori mentre la resta del grup realitza el test a l’aula. |
| 12.40h a 13.35h | 3B |
| 13.35h a 14.30h | 3C |
| Durant el matí | Professorat | En horari que pugui cada professor/a |